汪峰

汪峰，籍貫中國江蘇常州，喺中國北京市出世，係中國大陸出名嘅搖滾歌手、音樂創作人，又被叫做中國搖滾樂嘅領軍人物。最具影響力，最有商業價值嘅原創音樂人之一。碎樂APP音樂平台創始人，董事長。Fiil耳機創始人，董事長。iwini互聯網音樂平台創始人。

經歷

早年經歷 
1971年喺北京出世。1976年開始學習小提琴。1982年考入中央音樂學院附小學習小提琴。1984年考入中央音樂學院附中。1988年受羅大佑、李宗盛等影響開始嘗試自己創作。1989年創作意識同想象力受到崔健、BEATLES、BOB DYLAN等嘅音樂啟發，開始創作具有自我同社會意識嘅歌曲。1990年跟學院交響樂團出訪歐洲同亞洲各國演出。1991年考入中央音樂學院本科，學習小提琴，中提琴。喺同年攞咗全國小提琴比賽第2名。1995年中央音樂學院畢業，進入中央芭蕾舞團下嘅交響樂團工作。

搖滾生涯  
 1993年11月，同喺中央音樂學院嘅同學組建搖滾樂隊，用中央音樂學院嘅地址「鮑家街43號」命名，任樂隊主唱。1995年－1996年，樂隊做咗大量嘅演出，引起巨大反響。期間，汪峰創作咗大量嚴肅意義上嘅搖滾歌曲。1997年6月，樂隊出首張同名專輯《鮑家街43號》，受到好多歌迷嘅歡迎。汪峰個人創作方向重明確，直指同齡嘅平民階層。1998年12月，樂隊出第2張唱片《鮑家街43號2》，呢個時候汪峰喺音樂上進入第一個黃金時期。1998年－1999年，汪峰幫歌手韓磊創作同整咗《如果風不再吹》，幫女歌手黃綺珊創作《等待》同幫女歌手筠子創作《青春》，呢3首作品喺排行榜上都攞咗好好嘅成績。

2000年年頭，汪峰新作《再見，二十世紀》喺北京音樂台「中國歌曲排行榜「上連續五周蟬聯冠軍，創咗呢個榜冠軍留榜時間最耐嘅紀錄。後嚟，隻歌攞咗中國歌曲排行榜2001年度「十大金曲獎」。
 5月，同世界五大唱片公司華納唱片簽定唱片約，同北京普淶文化簽定演藝約。
 10月 汪峰出簽約華納後嘅個人首張唱片《花火》，成張唱片嘅詞曲創作由佢自己包攬，呢個都係汪峰之後所有專輯嘅特點。唱片攞到2001年度台灣中華音樂人交流協會十佳唱片專輯獎。

2001年1月，參加廣東電視台春節聯歡晚會嘅錄製，唱咗《英雄》，好受歡迎。呢個歌之後係北京國安足球隊嘅新隊歌，喺全國各大排行榜上取得驕人成績，成為當時電台點播率最高的歌曲。5月，喺北京首都體育館參加「三星之夜—為國足壯行」大型演唱會上，佢又唱咗呢首歌。2月，同有國內搖滾教父稱號嘅崔建、著名搖滾樂隊——唐朝樂隊喺天津一齊搞咗大型搖滾演唱會，喺個度引起好大反響。2月，幫第六代導演王小帥攞咗柏林電影展銀熊獎嘅電影《十七歲的單車》譜寫咗全部電影音樂。7月，幫中央電視台熱播嘅電視連續劇《忠誠》配唱咗片尾曲，開創國內搖滾歌手演唱正劇主題歌嘅先河。11月，出簽約華納第2張唱片《愛是一顆幸福的子彈》。

2002年3月11號，《花火》專輯攞咗第2屆華語音樂傳媒大獎「十大華語唱片」。3月23號，攞咗第2屆音樂風雲榜「年度男歌手飛躍獎」。4月，憑住專輯《花火》攞咗「2001年度台灣中華音樂人交流協會十大專輯」獎，專輯入面嘅《媽媽》同時攞咗「2001年度台灣中華音樂人交流協會十大單曲」獎。4月21號，喺電影《北京樂與路》入面，以主題歌《回憶之前，忘記之後》攞咗第21屆香港電影金像獎「最佳電影原創歌曲」提名。

2003年1月，攞咗第10屆中國歌曲排行榜「最佳創作歌手」提名。《在雨中》以連續3星期蟬聯排行榜冠軍嘅成績攞咗第10屆中國歌曲排行榜「十五大金曲獎」。5月，《直到永遠》成為央視新聞頻道「抗非時期頻道主題曲」。呢首歌之後喺2008年5月12號汶川地震宣傳片入面成日傳播，係令經歷苦難嘅同胞可以行出苦難得以重生嘅一種力量。被收錄喺「我們心在一起:5.12抗震救災愛心專輯」《生死不離》入面。10月，幫電視劇《黃金之戀》譜寫成部電視劇歌曲，其中《琴島之戀》成日流傳。

2004年7月，出簽約華納第三張唱片《笑着哭》，第一主打歌《飛得更高》在音樂之聲「Music Radio排行榜」連續8周高居榜首。8月，參加寧夏賀蘭山「中國搖滾光輝道路」演出 ，上演了全場四萬人大合唱《小鳥》的場面。9月17號，喺北京北展劇場搞咗自己出道10年以嚟嘅首次演唱會，2個半鐘嘅演出令北展劇場氣氛高漲，幾千個歌迷站一齊唱《飛得更高》。

2005年1月22號，佢以《笑着哭》專輯嘅成績攞咗中國歌曲排行榜頒發「中國內地最佳原創歌手獎」，《飛得更高》攞咗「年度十五大金曲」獎。3月20號，佢以《飛得更高》攞咗上海第十二屆東方風雲榜年度十大金曲同作詞獎。3月21號，出席第5屆音樂風雲榜頒獎典禮同攞咗「中國內地最佳搖滾歌手」。6月19號，去美國參加第2屆中國歌曲排行榜海外票選頒獎典禮，現場唱嘅《飛得更高》，攞咗由當地華人投票揀嘅中歌榜海外榜「年度內地十大金曲」獎。7月1號，汪峰鮑家街樂隊參加「反法西斯60周年紀念和平天空演唱會」現場演出John Lennon名曲《Imagine》、《飛得更高》引起現場大合唱。7月17號，由佢創作奧運歌曲《我們的夢》成為中國奧運十大歌曲都喺奧體現場演出有強烈反響。10月，繼神舟五號發射國內各大媒體再次以汪峰作品《飛得更高》見證神舟六號嘅發射過程，神六歸來汪峰最新嘅搖滾愛國作品《我愛你中國》就係神六成功環遊太空畫上圓滿句號。12月28號，出第6張專輯《怒放的生命》。中國移動彩玲12月1號上市《怒放的生命》係江蘇移動呢個月下載率最高嘅歌曲。12月31號，佢喺深圳體育館舉行跨年嘅新年個人演唱會。喺新年鐘聲敲響嘅時候，佢唱咗近30首成名作，演出完後被邀返場2次。

2006年4月2號，以搖滾歌手身份首攞第6屆音樂風雲榜「中國內地最佳男歌手」殊榮。6月，瀋陽搖滾20周年大型演出壓軸出場。10月6號，又壓軸增城6日搖滾20周年大型演唱會。8月，北京星光現場舉辦個人小型演唱會。10月，中央電視台廣告招標歌曲《宣言》引起好大反響。

2007年7月9號，發佈新專輯《勇敢的心》。8月8號，喺天安門廣場參與「我們邀請世界」北京2008年奧運會倒數一年慶典晚會，同陳奕迅、孫悅、容祖兒一齊合唱奧運歌《Forever Friends》

2008年 4月8號，《勇敢的心》攞咗第8屆音樂風雲榜內地最佳專輯同最佳搖滾專輯2個獎，佢憑呢個專輯攞咗內地最佳製作人獎。5月，參與幾場「512汶川地震」賑災義演，其中5月22號嘅「HIT FM RADIO AID超越那一天」賑災義演，雲集咗崔健、汪峰、鄭鈞、許巍、老狼、子曰秋野、葉蓓、艾敬等中國搖滾同民謠中堅力量，持續4個幾鐘演出，共籌到善款415810蚊人民幣。佢唱咗《我愛你中國》、《直到永遠》、《飛得更高》同《花火》。
8月，參與2008年北京奧運會開、閉幕式嘅表演。之前佢創作或演唱嘅《我們的夢》同《夢想的光芒》入選奧運金曲，重參與迎奧運歌曲《北京歡迎你》嘅錄製，同群星合作同參加奧運倒數100日晚會等唔同奧運活動。

2009年7月28號，發佈新專輯《信仰在空中飄揚》。呢張原定喺7月31號出嘅專輯，因為日前突然喺網上出現非法下載，唱片公司決定將該專輯嘅上市時間提前。11月19號，第9屆全球華語歌曲排行榜上，憑藉《信仰在空中飄揚》這張專輯，汪峰一舉囊括最佳專輯、最佳製作人、最佳作詞以及年度20大金曲四項大獎，展現了他在音樂上最全面的能力，並且開啟了下一年度橫掃頒獎禮的態勢。

2010年2月5號，中國歌曲排行榜2011年度北京流行音樂典禮上，憑住《信仰在空中飄揚》專輯，佢又攞嗮最佳專輯、最佳製作人、最佳作曲同年度20大金曲4個獎。4月10號，喺北京首都體育館舉辦個人演唱會。4月11號，攞咗第10屆音樂風雲榜十年最具影響力音樂人物獎，《怒放的生命》攞咗十年內地十大金曲獎。5月15號，攞咗第10屆華語音樂傳媒大獎年度搖滾藝人獎；專輯《信仰在空中飄揚》同時攞咗年度國語專輯獎。8月27號，參加在北京舉行的「怒放」搖滾英雄演唱會。11月13號，又參加上海站嘅演出。以自己嘅積極參與同其他搖滾同行一齊幫中國搖滾音樂而努力。

2011年3月22號，汪峰發佈單曲《像夢一樣自由》。3月26號，汪峰「春天裡——信仰2011演唱會」喺上海大舞台上演。喺演唱會，佢都響應「地球一小時」熄燈活動號召，演出現場關燈30秒。由此，拉開「信仰2011」巡迴演唱會嘅序幕，繼續喺北京、鄂爾多斯、成都、深圳舉辦相關巡演，詳情睇演唱會一覽。4月11號，汪峰創作嘅《石頭在歌唱》攞咗第11屆音樂風雲榜「最佳歌曲獎」。5月25號，汪峰以個人身份加入新經紀公司北京豐華秋實文化傳媒有限公司。6月11號，「荒島音樂會」汪峰專場喺深圳華僑城舉行。7月10號，榮獲第十一屆華語音樂傳媒大獎「百家傳媒年度最受矚目音樂人獎」。7月30號，隔日嘅張北草原音樂節嘅演出上，汪峰帶領全場5萬觀眾幫「723動車」事故嘅遇難同胞默哀，都以自己創作嘅《當我想你的時候》來幫遇難者祈福。係成個3日嘅音樂節活動入面，唯一對事故公開表達哀思嘅音樂人或樂隊。10月17號，汪峰透過個人微博正式首發雙張新專輯嘅第一首單曲《存在》。11月7號，揀咗同時推出《爸爸》同《向陽花》呢2首同親情有關嘅歌，一齊做新專輯第2波主打歌曲。11月16號，汪峰個人第九張專輯《生無所求》正式公布，28日在北京世紀劇院舉行了新專輯《生無所求》的首唱會。12月10號，汪峰喺北京萬事達中心舉辦生無所求Life Asks For Nothing演唱會。

2012年1月2號，汪峰登陸梅賽德斯－奔馳文化中心舉辦生無所求Life Asks For Nothing上海演唱會。3月12號，汪峰新專輯主打歌曲《向陽花》嘅正式版發佈。4月8號，攞咗第12屆音樂風雲榜最佳男歌手獎6月30號，攞咗第12屆華語音樂傳媒大獎最佳男歌手獎；專輯《生無所求》同時攞咗年度國語專輯獎。9月2號，汪峰2012「存在」北京演唱會喺工人體育場開始，由此汪峰成為首個喺呢個場館舉辦個人演唱會嘅大陸男歌手。12月8號，參加喺深圳灣體育場舉行「怒放——搖滾英雄演唱會」嘅演出。12月31號，汪峰參加2012年－2013年深圳衛視跨年晚會。

2013年2月9號，汪峰喺蛇年央視春晚獻唱《我愛你中國》，成為出現喺春晚嘅首位內地搖滾歌手。25號，又喺蛇年央視元宵晚會獻唱《光明》2月26號，汪峰喺北京舉辦2013年「存在」超級巡迴演唱會發佈會。4月13號，汪峰「存在」全國超級巡演從天津開始，12月28號喺南寧完呢年嘅15場大場館演出。4月14號，攞咗第13屆音樂風雲榜最具影響力歌手獎。9月26號，攞咗第13屆華語音樂傳媒大獎百家傳媒年度最受矚目藝人同年度最受矚目音樂人2個獎。11月9號，2013年「存在」超級巡演「途觀之夜」上海站喺上海八萬人體育場舉行。11月13號，中午12點汪峰喺微博發佈新專輯嘅第一主打《生來彷徨》。12月2號，發佈全新雙張專輯《生來彷徨》。

2014年2月，著名話劇導演田沁鑫導演嘅話劇《羅密歐與茱麗葉》開始巡演。配合劇情發展，演員現場演繹咗汪峰嘅《當我想你的時候》同《飛得更高》，田沁鑫戲劇工作室多謝汪峰嘅支持。4月，汪峰喺北京舉辦2014年－2015年「峰暴來臨」超級巡迴演唱會發佈會。6月8號，汪峰「峰暴來臨」全國超級巡演從蘇州開始，歷時2年，喺2015年11月9號澳大利亞悉尼完，共計31場大場館演出。6月28號，又參加「怒放——搖滾英雄演唱會」嘅活動，喺上海八萬人體育場舉行嘅上海站壓軸演出。8月2號，2013年「峰暴來臨」超級巡演北京站喺北京鳥巢國家體育場舉行，十萬人嘅場館坐滿嗮，令汪峰成為首個喺鳥巢舉辦個人演唱會嘅大陸歌手。呢場演唱會票房高達2500萬蚊，同時都大膽試網上畀錢直播，成為華語歌手O2O線上畀錢演唱會嘅第一人。呢場演唱會創造咗好多歷史，數據2015年2月，發佈電影《狼圖騰》英文版主題曲《Song Of Redemption》。4月16號，攞到第19屆全球華語榜中榜暨亞洲影響力大典「亞洲影響力最佳演唱會」、「內地最佳男歌手」2個獎。6月，透過對我國現場音樂市場進行調研分析，道略音樂產業研究中心完成了《2015年中國現場音樂產業報告》。其中，《演唱會年報七：大陸歌手票房4億，近50%增量由汪峰帶動》入面提到「2014年，汪峰演唱會票房高達1.39億元，在個唱歌手中排名第二。是近年來大陸歌手取得的最好成績。「汪峰演唱會規模持續擴大，票房增長占市場增量的47%。2014年汪峰個人巡迴演唱會場次沒有增加，但是個唱的規模在持續增大。尤其是重慶、長沙、瀋陽、太原、北京這5站的出票座位數都高於4萬個。據道略統計推算，2014年汪峰演唱會總觀眾人數達34萬人，較2013年增加了近1倍。票房增漲6410萬元，占到市場增量的47%。」6月，《勇敢的心》被選做全球首部3D西遊動畫電影《西遊記之大聖歸來》插曲。 12月，又授權自己嘅原創歌曲《東北偏北》做同名電影嘅主題曲。8月6號，發佈2015年新專輯嘅第一首主打歌《流年啊你奈我何》，之後，跟住喺8月26號發佈《無處安放》、9月15號發佈《你走你的路》、10月9號發佈《謝謝》同10月27號發佈《滿》。11月5號同7號，分別喺澳大利亞墨爾本同悉尼舉辦個人巡迴演唱會，成為中國搖滾走出國門舉辦個人演唱會嘅第一人。11月18號，發佈全新專輯《河流》同同名主打。

2016年2月，授權新專輯《河流》入面嘅歌曲《謝謝》做電影《奔愛》主題曲。4月28號，攞到首屆「Hello Future-GMICX年度盛典」嘅2016互聯網時代最具影響力歌手。

2017年3月6號，喺微博宣布開啟新一輪嘅2017歲月超級巡演，同宣布第一站：9月9號嘅北京鳥巢。道略音樂產業所以發表文章叫「2014年明星個人演唱會票房十強里，內地歌手只有汪峰。2015年也同樣如此。而且兩年的票房都在億元以上。連續兩年票房過億的汪峰開啟了大陸歌手億元票房的時代，然而他是寂寞的。2016年內地沒有出現票房過億的個唱歌手。而汪峰也只是一枝獨秀。」「從演唱會的數量和票房來說，汪峰是唯一能比肩港台一線歌手的人。」6月7號，汪峰2017「歲月」超級巡迴演唱會發布會在京正式舉行。佢呢輪巡演將從北京鳥巢出發開往全國三十個城市，呢個都預示住佢將第二次上鳥巢。

2021年1月31號，汪峰發佈同張藝興、GAI合作嘅單曲《沒有人在乎》同MV。

其他經歷同事業 
2005年7月18號，汪峰前華納老闆許曉峰「創盟音樂」嘅支持下成立咗屬於自己嘅獨立廠牌「峰聲音樂」，同作為呢個廠牌嘅製作總監挖掘、培養同扶持新人。依家旗下已簽約母公司一隻國內優秀原創樂隊水晶湖樂隊。2008年7月21號，做奧運火炬手在青島參與2008年奧運聖火傳遞。

2015年3月26號，應邀出席博鰲論壇青年領袖圓桌會議，並做主題演講。2015年10月20號，中國耳機行業有史以嚟最大規模嘅發佈會——與聲俱來•fiil耳機品牌暨新品發布會，喺北京751D•PARK舉行。佢華麗跨界，以品牌創始人嘅身份全程主講。2016年上半年fiil耳機分別同樂視、優酷等展開合作，佢分別同樂視集團董事長兼CEO賈躍亭、合一集團董事長古永鏘一起出席了相關活動。2016年8月9日，fiil新產品Diva發布會在北京中國鐵道博物館舉行，汪峰擔任主講人。發布會後在京東眾籌展開的Diva眾籌活動中創造了中國耳機行業眾籌記錄。

2016年2月29號，推出互聯網音樂平台iwini嘅第一個子平台imixdio。播客平台imixdio採訪都宣傳鄭鈞、李志、李健、老狼、馬條、李榮浩、趙雷、帕爾哈提、鄧紫棋等好多華語原創音樂人，汪峰客串DJ。中國好聲音同中國新歌聲嘅導師周杰倫、那英同庾澄慶都係節目入面同汪峰一齊傾音樂。呢個節目為推動華語原創音樂而努力。2016年4月28號，GMIC2016全球移動互聯網大會喺北京舉行。fiil耳機董事長同產品經理汪峰受邀出席領袖峰會，同發表咗《一個音樂人的四次非典型跨界》嘅主題演講，還原一個搖滾音樂人出身嘅產品經理，同佢嘅fiil耳機嘅創業故事。2016年10月，碎樂App音樂平台上線公測。並以兩場轟動的演講《不能餓死音樂》同《我心中的音樂天堂》表達咗對中國原創音樂現狀嘅反思同行動，引起中國音樂圈，尤其係原創音樂圈嘅共鳴。碎樂App係一款有互聯網思維有使命感嘅原創音樂平台，幫原創音樂人同普通用戶間搭咗良好嘅橋樑。除溝通同分享外，更重要嘅係，音樂人可以透過呢個平台依靠自己點點滴滴嘅各種音樂創意或產品，攞到相對合理嘅酬勞收益。2017年3月，汪峰以碎樂創始人同董事長嘅身份，受邀出席博鰲亞洲論壇2017年年會。24號下晝參加《創意經濟：從文明古國到文創強國》分論壇嘅討論同發言。夜晚做碎樂獨立主題論壇《文化之夜主題沙龍：文化傳承與藝術創新》嘅主嘉賓同來賓一齊交流分享。26號晚，碎樂係呢屆博鰲亞洲論壇閉幕晚宴嘅唯一合作夥伴。喺閉幕晚宴上汪峰發表咗閉幕講話，並同博鰲亞洲論壇秘書長周文重一齊為呢次閉幕晚宴致祝酒詞，為2017年博鰲亞洲論壇嘅勝利舉行，一齊舉杯。

《歌手2018》 
2018年1月，加盟湖南衛視《歌手2018》、為首發歌手，喺4月13號總決賽攞季軍。

音樂作品

錄音室唱碟 
呢個表列嘅專輯係汪峰嘅原創專輯，詞曲創作都係由汪峰負責。另有《鮑家街43號》同《鮑家街43號》兩張專輯嘅詳情列喺鮑家街43號文章到。
演唱會現場專輯

影視配樂同原唱單曲 
：1、標識(MV）表示該歌曲擁有由唱片公司、影視製作方或廣告方整嘅MV。
2、標識(）表示該歌曲嘅作詞或作曲係汪峰。

其他原唱單曲或合唱 
：1、標識(MV）表示該歌曲該歌曲擁有由唱片公司、影視製作方或廣告方整嘅MV。
2、標識(）表示該歌曲嘅作詞或作曲係汪峰。

跨刀創作 
：1、幫其他歌手創作嘅歌曲。
2、標識(）表示該歌曲嘅作詞或作曲係汪峰。

個人演唱會

個人演唱會一覽

演唱會嘉賓 
 2008年4月29號李健嘅首場個人演唱會「完美堅持—音樂派對」嘉賓，同李健合唱自己嘅歌《揮揮手》
 2012年7月21號 「羅大佑光陰進行式戀曲2100巡迴演唱會」武漢站嘉賓

其他作品

文學創作 
 2012年2月24號 汪峰出版個人小說《晚安北京》。

綜藝節目 
 2012年8月13號《中國好聲音》第一季那英組夢想導師
 2013年7月12號－2013年10月7號《中國好聲音》第二季導師，學員張恆遠攞咗亞軍。
 2014年7月13號－2014年10月9號《中國好聲音》第三季導師，學員帕爾哈提攞咗亞軍。
 2015年7月17號－2015年10月7號《中國好聲音》第四季導師，學員貝貝攞咗第4名。
 2016年7月15號－2015年10月7號《中國新歌聲》第一季導師，學員蔣敦豪攞咗冠軍。

大型晚會 
 2007年8月8號：喺天安門廣場參與「我們邀請世界」北京2008年奧運會倒數一年慶典晚會嘅演出。
 2008年8月8號：參與2008年北京奧運會開幕式演出。
 2008年8月23號：參與2008年北京奧運會帆船賽青島分賽區閉幕式演出。
 2008年8月24號：參與2008年北京奧運會閉幕式演出。
 2013年2月9號：參加中央電視台蛇年春節聯歡晚會演出，獨唱原創歌曲《我愛你中國》。
 2013年2月25號：參加中央電視台蛇年元宵晚會演出，獨唱原創歌曲《光明》。

影視作品 
 2005年12月10號 參加青春偶像劇《色拉青春》拍攝並客串一角，演唱該電視劇主題歌。
 2013年12月27號 參演嘅電影《中國好聲音 之 為你轉身》上映。
 2017年8月15號 中國內地第一部音樂紀錄電影《存在》上線。

獎同榮譽

音樂獎 
<p其他榮譽 
 2009年12月22號：攞到2009BQ紅人榜「年度唱作人」大獎
 2011年11月16號：攞到《新京報》2011中國最美50人之「年度男歌手」
 2011年12月11號：攞到2011時尚先生年度典禮「年度最佳歌手」大獎
 2011年12月12號：攞到《外灘畫報》十周年暨改版上市盛典「十年音樂」大獎
 2011年12月27號：攞到2011BQ紅人榜「年度男歌手」大獎
 2012年1月4號：攞到新浪微博之夜——2011網絡盛典「微博最具影響力男歌手」大獎
 2012年1月5號：攞到愛奇藝「改變視界影像中國」2011年度盛典「年度最佳男歌手」大獎
 2012年1月5號：攞到精品傳媒「中國影響2011·時尚盛典」之「年度實力男歌手」大獎
 2014年1月6號：攞到第2屆搜狐時尚權力榜頒獎盛典「年度音樂人」大獎
 2014年11月27號： 《芭莎男士》品位成功2014年度人物暨絕對吸引力明星頒獎典禮之「年度卓越成就音樂人」大獎
 2016年4月28號：攞到首屆「Hello Future-GMICX年度盛典」嘅「2016互聯網時代最具影響力歌手」大獎

其他

音樂講座 
 2011年6月9號：汪峰帶樂隊成員賈軼男、秦四風同聞震做客2011九棵樹數字音樂節大師講堂，同北京現代音樂學院幾百位學生進行咗一堂關於音樂同理想嘅講座。佢重攞到北京現代音樂學院客座教授聘書。
 2012年6月22號：四川音樂學院音樂廳搞咗大型音樂公開課「iMusic 音樂講堂」，呢次課程嘅授課老師係汪峰同樂隊成員-作曲家秦四風、音樂製作人賈軼男。佢重獲頒四川音樂學院客座教授聘書。

公益慈善 
 2007年7月20號－22號：做「綠色旗幟——首屆鄂爾多斯草原搖滾音樂會」環保大使。
 2008年5月17號：參加完重慶嘅賑災義演 後，立即帶一車嘅藥、食品同水等災區需要嘅物資趕去成都都江堰災區，睇受災嘅人。
 2008年5月20號：從災區返到北京嘅汪峰，同張曼玉、楊瀾等知名人士參加聯合國兒童基金會—「奧迪童夢圓—地震災區兒童救助專項基金」募捐會，再次幫災區募捐。
 2008年5月22號：汪峰參與「HIT FM RADIO AID超越那一天」搖滾群星嘅賑災義演，募到善款415810蚊人民幣。之前之後佢幾次參加唔同賑災義演，心繫汶川地震災區老小。
 2008年6月3號：幫2003年非典時期創作嘅歌曲《直到永遠》，喺汶川地震抗震救災期間又一次成為鼓舞人心嘅力量。同時呢首歌被收錄到「5.12抗震救災愛心專輯」《生死不離》入面，內容張音樂屆一齊用咗10日完成策劃製作嘅唱片，唔單止將送到災區作為精神食糧免費發送，重聯合卓越網進行義賣活動，義賣所得款項將全部捐獻畀中國紅十字會！
 2010年8月7號：同兩岸三地嘅其他明星一齊嚟到雅安碧峰峽熊貓基地，否各自認養咗一隻熊貓，重著咗工作服同「5·12」地震災區嘅小朋友一齊親近大熊貓。
 2011年7月10號：參加「紅粉筆計劃」嘅公益活動志願者分享會，希望自己將來可以加入「紅粉筆計劃」，用音樂嚟實現公益夢想。「紅粉筆鄉村教育計劃」喺2006年正式啟動，係一項崇尚快樂嘅公益活動。紅粉筆透過做志願者嘅都市青年同細路仔展現夢想嘅力量，幫助細路仔搵到自己嘅熱愛，將呢份熱愛堅持成未來。「紅粉筆計劃」啟動後，到依家已經係志願者幫鄉村小學提供音樂、美術等素質教育嘅平台。
 2012年5月7號－9號 佢幫「讓我飛得更高——2012斑頭雁守護行動」形象大使影公益片，同親自去海拔4600米青藏高原深處嘅班德湖，睇世界上飛得最高嘅鳥同守護住佢哋嘅志願者。

廣告代言 
 2011年：以《像夢一樣自由》打開上海大眾途觀代言大門，重影咗2015款大眾途觀《加德滿都的風鈴》MV廣告同電視廣告，2016款大眾途觀《像夢一樣自由》電視廣告，同相關平面廣告。
 2011年：汪峰係雪佛蘭科帕奇嘅代言人，以汪峰《怒放的生命》幫主題影「活着，還是怒放」MV電視廣告，同相應平面廣告。
 2012年－2015年：代言探路者戶外品牌，同影主題歌《勇敢的心》MV電視廣告，同相應平面廣告。
 2013年－2014年：代言七匹狼男裝，影品牌平面廣告。
 2016年：係國產潤滑油品牌納能嘅品牌代言人。

爭議事件 
2010年10月，汪峰嘅作品《春天裡》被草根組合「旭日陽剛」翻唱，都被上載至視頻網站而紅咗，後來「旭日陽剛」重被請喺2011年中央電視台春節聯歡晚會表演。紅咗嘅旭日陽剛組合無視音樂版權喺幾次商演入面冇經許可擅自翻唱同唯一針對性咁剩係翻唱汪峰嘅幾首作品，攞到高額利益。協商無效後，汪峰做出禁止旭日陽剛組合喺商業性演出入面繼續翻唱佢嘅作品決定。決定一出，輿論爭議，贊者話佢打響內地音樂版權保護嘅第一炮，提高咗內地音樂人版權意識，有劃時代意義；批嘅認為旭日陽剛「唱紅」咗《春天裡》，擴大咗汪峰知名度，汪峰就喺度打壓草根。所以，汪峰喺2011年2月11號發表長篇博客《關於〈春天裡〉不得不說的故事》，解釋事件嘅來龍去脈同表明自己嘅態度。

2011年汪峰畀非婚生女上戶口，根據國家政策規定聯絡孩子媽媽葛薈婕一齊做親子鑑定，被葛誤解而被攻擊。後葛薈婕喺媒體公開同汪峰道歉。

2015年4月14號，汪峰參加咗喺南京五台山體育館舉行嘅「2015中國撲克錦標賽暨APPT CHINA南京站」比賽首日嘅慈善表演賽。該比賽後3日因涉嫌賭博，被公安機關叫停並調查，佢本人並冇參加後3日賽事，都未喺警方調查同檢方起訴範圍之內。

2015年6月，因為汪峰工作室喺評價第三方機構有關2014年大陸演唱會市場報告《演唱會年報七：大陸歌手票房4億，近50%增量由汪峰帶動》時，對汪峰演唱會票房喺大陸歌手票房嘅份額中用咗「半壁江山」嘅比喻而被媒體係咁報道，部分媒體、機構同個人重有意無意歪曲成「華語樂壇的半壁江山」，引嚟對汪峰嘅好大爭議。

2016年2月16號，因為老婆章子怡無辜被前女友葛薈婕攻擊謾罵，汪峰喺微博發表畀葛薈婕嘅公開信《留給孩子一些美好 留給自己一點尊嚴》。

2013年中以嚟，有關汪峰私生活嘅係咁有傳聞，有些甚至以段子嘅形式病毒式傳播。2016年2月，有歌迷發表文章反駁有關傳聞，汪峰工作室分別喺新浪微博同微信公眾號上轉發該文章。2016年4月，有旅居海外嘅媒體人通過對新聞信息嘅檢索、挖掘、分析同總結並撰文，對汪峰私生活傳聞進行質疑同批駁，提醒唔好被無良媒體嘅謊言誤導。

汪峰工作室微信公眾號：wangfengmusic

中國男歌手
中國搖滾歌手
中央音樂學院舊生
類:中國唱作人